stanford-oval/wikipedia huggingface dataset:
הכרונולוגיה של היקום
סופו של היקום

גורל היקום תלוי בכמות החומר כולל החומר האפל שבו, ומצד שני כמות האנרגיה כולל האנרגיה האפלה. אם החומר יגבר היקום יבוא אל קיצו במעיכה גדולה, אם האנרגיה תגבר הסוף יהיה בקריעה אדירה. תרחיש ביניים יסתיים בקפיאה הגדולה.
סופו של היקום > הגאומטריה של היקום

אחת מהשאלות המרכזיות באסטרופיזיקה היא האם היקום הוא "סגור", "שטוח" או "פתוח". יקום סגור הוא יקום שמתפשט במהירות יורדת עד שההתפשטות נעצרת והיקום מתכווץ בהדרגה חזרה לנקודה סינגולרית; יקום שטוח הוא יקום שממשיך לגדול אסימפטוטית לעבר גודל מסוים שיגיע אליו כעבור אינסוף זמן; יקום פתוח הוא יקום שגדל בהתמדה עד אינסוף. הפרמטר שקובע את גאומטריית היקום הוא  \Omega  (אומגה), שהוא היחס בין הצפיפות בפועל לבין הצפיפות הקריטית.
הצפיפות בפועל מחושבת בעזרת תצפיות אמפיריות, ואת הצפיפות הקריטית אפשר לחשב בעזרת משוואת פרידמן. משוואת פרידמן היא מקרה פרטי של משוואות השדה של תורת היחסות הכללית, תחת ההנחה שהיקום הוא הומוגני ואיזוטרופי:
 \left({\frac {a'}{a}}\right)^{2}={\frac {8\pi G}{3}}\rho -{\frac {K}{a^{2}}}
a הוא מרחק והוא תלוי בזמן,  \rho  (האות הלטינית רו) הוא הצפיפות וגם הוא תלוי בזמן, ו- K הוא קבוע. צד שמאל של המשוואה הוא בעצם קבוע האבל בריבוע. מכאן אפשר לחלץ את הצפיפות הקריטית, שהיא הצפיפות  \rho  כש- K שווה לאפס:
\rho _{crit}={\frac {3H^{2}}{8\pi G}} ואומגה הוא היחס בין הצפיפות בפועל לצפיפות הקריטית:
 \Omega ={\frac {\rho }{\rho _{crit}}}
סופו של היקום > האנרגיה האפלה

עד תחילת המאה ה-20 הדעה המדעית הייתה שהיקום הוא סטאטי ולא משתנה, תמיד היה ותמיד יהיה. משוואות תורת היחסות של איינשטיין מתארות יקום חסר מנוחה שיכול להתכווץ או להתפשט, וכדי לתאר את היקום סטאטי כפי שהיה ידוע אז, איינשטיין הוסיף לנוסחאות פרמטר תיקון. מאחר שכוח הכבידה נוטה למשוך דברים זה אל זה, הוא הניח קיומה של אנרגיה נגדית כלשהי שמאזנת בדיוק את כוח הכובד וגורמת ליקום להישאר כפי שהוא. לצפיפות האנרגיה המסתורית הוא קרא "הקבוע הקוסמולוגי", המסומן באות למדא,  \Lambda . התיקון היה מיותר, כי כעבור כעשר שנים בלבד התגלה שהיקום מתפשט, מה שזכה לכינוי חוק האבל. משוואות תורת היחסות ללא התיקון מבטאות זאת. הקבוע הקוסמי נזנח, אבל בסוף המאה ה-20 הוא זכה לעדנה מחודשת, כשהתגלה שלא זו בלבד שהיקום מתפשט אלא שקצב ההתפשטות הולך ומאיץ.
הסיבה להאצת ההתפשטות אינה ידועה, נראה שהמרחב אינו ריק אחרי הכל והוא מכיל בתוכו אנרגיה אנטי כבידתית מסתורית, שהיא חלק אינהרנטי מתכונות המרחב. לפי תצפיות נראה שמהירות ההתפשטות ירדה תחילה, ורק לפני כ-6 מיליארד התחילה להאיץ.
חישובים מראים שכ-68% מכמות החומר והאנרגיה ביקום הוא אנרגיה אפלה, 27% אחוז הוא החומר האפל, ומה שנשאר הוא 5% מהיקום שעשוי מחומר באריוני, כלומר חומר ממשי כמו כוכבים, גלקסיות, גז וכולי. האנרגיה האפלה הומוגנית בכל היקום. היא מושפעת רק מכוח הכבידה. הצפיפות שלה נמוכה עד מאוד, כ- {10}^{-27} ק"ג (בערך אטום מימן) למטר מעוקב, לכן הסיכוי לגלות אותה בצורה אמפירית הוא קלוש. אבל אף שצפיפות האנרגיה האפלה היא כמעט אפסית, השפעתה אדירה משום שהיא מפוזרת באופן אחיד בכל המרחב, ומרכיבה את רוב החומר/אנרגיה ביקום. מוזר אף יותר שצפיפות האנרגיה האפלה אינה יורדת כשהיקום מתרחב. פירוש הדבר הוא שככל שהיקום מתרחב כך נוספת לו עוד מאותה אנרגיה אפלה מסתורית.
סופו של היקום > תרחישים אפשריים > הקריעה הגדולה

The Big Rip – אם האצת ההתפשטות תמשיך, צפיפות החומר תלך ותרד וצפיפות האנרגיה האפלה תעלה, הלחץ האנטי כבידתי יתגבר, גלקסיות יתחילו להתפזר ואחריהן הכוכבים יתפוררו לאבק. היקום הנראה ילך ויתכווץ ככל שמהירות ההתפשטות תעלה, כי פוטון שרגע לפני כן היה קרוב, יהיה ברגע הבא במרחק עצום מעבר לאופק האירועים. האנרגיה האפלה תגבר על האלקטרומגנטיות ואטומים יתייננו, אחריהם ייכנע הכוח החזק וגרעיני אטומים יפורקו למרכיביהם. היקום יהפוך לסינגולריות כבידתית הפוכה, סינגולריות שהאנטי-כבידה בה אינסופית.
סופו של היקום > תרחישים אפשריים > המעיכה גדולה

תרחיש המעיכה הגדולה הפוך לתרחיש התלישה הגדולה, התפשטות היקום תאט עד שתעצר ותתחיל לחזור אחורה, היקום יתכווץ יותר ויותר, הטמפרטורה תעלה והוא יעבור בהילוך חוזר את כל התהליכים שעברו עליו, עד שישוב למצב של פלזמה לוהטת ודחוסה ולבסוף יתכנס לנקודה הסינגולרית. מכאן הוא עשוי להמשיך להתנודד לנצח בין מפץ גדול ומעיכה. תרחיש זה אינו סביר לאור קיומה של אנרגיה אפלה.
סופו של היקום > תרחישים אפשריים > הקיפאון הגדול

תרחיש אמצע שבו היקום ממשיך להתפשט עד אינסוף בלי להאיץ או להאט. הכוכבים והגלקסיות יתרחקו זה מזה, הטמפרטורה ביקום תלך ותרד, כוכבים ימצו את דלק המימן שלהם וייכבו. כל כוכב יתרחק מכל האחרים ויהיה מבודד ומוקף שמיים שחורים כששאר היקום מעבר לאופק האירועים שלו. לפי מספר תאוריות תתחיל דעיכת פרוטונים – היקום יהפוך את הגז הבין כוכבי שנותר לפוטונים ולפטונים (כגון אלקטרונים ופוזיטרונים). חלק מהאלקטרונים והפוזיטרונים יתאיינו ויפלטו פוטונים. במקרה זה היקום יהפוך לאמבטיה של חלקיקים וקרינה חלשה עם מקסימום אנטרופיה בשיווי משקל תרמודינמי, ששום תהליך שמעלה את האנטרופיה לא יכול להתרחש בה יותר. לכן תרחיש זה נקרא גם "מות החום".
ראו גם

לוח שנה קוסמי
ביאורים

↑  הכוח הגרעיני החלש: פועל על ההאדרונים (כגון פרוטונים ונייטרונים) שבאטום. הוא משנה את תכונות הקווארקים מהם מורכבים ההאדרונים וכך, למשל, הופך את הנייטרון לפרוטון, תוך כדי פליטה של אלקטרון וניטרינו (קרינת בטא).
↑  היקום הנראה: אפשר למדוד את היקום רק עד הקצה שממנו מגיעה אלינו קרינה, בדומה לספינה בים שיכולה למדוד את המרחק רק עד האופק שמסביבה. חלק מהיקום אינו נראה כי לקרינה מהעידנים הקדומים של היקום לא היה די זמן להגיע אלינו.
↑  קבוע האבל למעשה איננו קבוע אלא משתנה עם הזמן
↑  גרביטציה קוואנטית מבקשת לתאר את הגרביטציה בדומה לשאר שלושת הכוחות, כלומר ככוח שנישא על ידי חלקיק. יש לחלקיק שם – גרביטון, אך הוא עדיין תאורטי.
↑  לא כל מסת החלקיקים ביקום נובעת מבוזון היגס, לדוגמה המסה של הפרוטון גדולה בהרבה מסך המסה של שלושת הקווארקים שמרכיבים אותו, תוספת המסה היא בגלל הכוח החזק שמאלץ קווארקים להיות יחד – כליאת צבע של קווארקים
↑  אפקט קזימיר: מציבים שני לוחות מתכת בתוך ריק כשביניהם מרחק זעיר של כמיקרון. מסביב ללוחות נוצרים פוטונים עקב תנודות קוונטיות בריק. גם בין הלוחות נוצרים פוטונים, אך בגלל המרחק הקטן בין הלוחות נוצרים ביניהם רק פוטונים בעלי אורך גל קצר ממיקרון, ובסך הכל נוצרים פחות פוטונים. לכן לחץ הפוטונים מסביב ללוחות חזק יותר מאשר לחץ הפוטונים ביניהם, והלוחות מתקרבים זה לזה.
↑  קרינת מימן 21 ס"מ: מימן הוא אטום שמורכב מפרוטון ואלקטרון. הן לפרוטון והן לאלקטרון יש ספין חצי. הספין יכול להיות באותו כיוון אצל שניהם או בכיוונים הפוכים. כאשר הספינים הם באותו כיוון רמת האנרגיה של האלקטרון היא מעט גבוהה יותר מאשר כשהכיוונים הפוכים. כאשר אלקטרון הופך כיוון הוא פולט אנרגיה חלשה מאוד בצורת פוטון שאורך הגל שלו כ-21 ס"מ.
↑  יקום הומוגני ואיזטרופי: הומוגני פירושו שהמבנה והצפיפות שלו זהים בכל היקום, ואיזוטרופי פירושו שאין ליקום מרכז ומכל נקודה שמביטים הוא נראה אותו דבר לכל הכיוונים
הערות שוליים

↑  פירוט בפרק עידן האינפלציה הקוסמית
↑  השוואת גדלים ביקום, ויקיפדיה אנגלית
↑  Cosmic Inflation, באתר The Physics of the Universe
↑  Cern Courier Feb 25, 1999
↑  CP Violation with Majorana neutrinos in K Meson Decays
↑  עידן הלפטונים מתוך Scientific Explorer
↑  https://arxiv.org/abs/1010.4312
↑  Energy and the Accelerating Universe
↑  A DYING UNIVERSE: The Long Term Fate and Evolution of Astrophysical Objects, Adams & Laughlin
, pp. 337–372
לפי מודל האינפלציה הקוסמית, עד האינפלציה היקום היה קטן יותר ממה שחוזה המודל הסטנדרטי, לכן הפוטונים היו קרובים מספיק והיה להם די זמן להעביר ביניהם מידע (כלומר אנרגיה).

פרוטון מורכב משני קווארקי למעלה ואחד למטה, נייטרון מורכב משני קווארקי למטה ואחד למעלה. הקווים הגליים מציינים גלואונים, החלקיקים נושאי הכוח החזק המחבר בין הקווארקים
דיאגרמת פיינמן של אלקטרון ופוזיטרון מתאיינים ופולטים 2 פוטונים. בדיאגרמת פיינמן קו ישר מסמל פרמיון (חלקיק חומר), וקו גלי מסמל בוזון (חלקיק נושא כוח). באנרגיות גבוהות התהליך פועל גם בכיוון ההפוך.
מפת קרינת הרקע הקוסמית. המפה נבנתה על ידי סריקת השמיים ומיפוי מדוקדק של טמפרטורת קרינת הרקע שהיא בסביבות 2.73 מעלות קלווין.
גרף של מהירות סיבוב הכוכבים בגלקסיה ספירלית אופיינית. ציר X הוא המרחק ממרכז הגלקסיה, הקו האדום מציין את מהירות הכוכבים שנמדדה. המהירות אינה יורדת עבור כוכבים רחוקים מהמרכז, מה שרומז על כך שקיים בגלקסיה חומר נוסף שאיננו נראה.
הדמיה תאורטית של התגבשות החומר האפל ל"סיבים", שמהווים, תשתית שעליה נבנים צבירי החומר הבאריוני. מ-140 מיליון שנה אחרי המפץ הגדול בצד שמאל למעלה, עד ההווה בצד ימין למטה.
גרף התפשטות היקום בהתאם למשתנה  \Omega , שהוא היחס בין צפיפות החומר בפועל לבין הצפיפות הקריטית
= (אלבום של אד שירן)

= (נהגה: equals, בעברית: שווה) הוא אלבום האולפן החמישי של הזמר-יוצר האנגלי אד שירן. האלבום יצא לאור ב-29 באוקטובר 2021, על ידי חברת התקליטים אסילום רקורדס ואטלנטיק רקורדס. מתוך האלבום יצא הסינגל המוביל "Bad Habits".
רקע והכרזה

ב-18 באוגוסט 2021 חשף שירן כי תהיה "הכרזה גדולה" ביום שאחרי. ב-19 באוגוסט הוא הכריז על צאת האלבום ותאריך יציאתו בחשבונות המדיה החברתית שלו. הוא הגדיר את האלבום כתקליט "התבגרותו". מבחינתו האלבום הוא "תקליט אישי באמת וחשוב לי מאוד", ומצטט שינויים בחייו, כולל נישואין, הולדת בתו והפסדים. הסינגל השיווקי "Visiting Hours" יצא לאור לצד הכרזת האלבום.
שבחים ופרסים

למרות יציאתו לקראת הרבעון האחרון של שנת 2021, קיבל האלבום שבחים ופרסים רבים. המגזין USA Today דירג את האלבום במקום החמישי ברשימת ״5 האלבומים הטובים ביותר לשנת 2021 על ידי מליסה רוג׳יארי״. אולם, האלבום דורג במקום הראשון על ידי מגזין אנטרטיינמנט ויקלי ברשימת "3 האלבומים הגרועים ביותר של 2021" כאשר טענו "Bad Habits" (הסינגל הראשון מתוך האלבום) = מוזיקה רעה, מבקר המוזיקה אלכס סוסקינד ציין זאת. במגזין Yahoo! נכלל האלבום במקום החמישי ברשימת "10 האלבומים הטובים ביותר של 2021: רשימת הצוות - בחירתו של ג'אן קוקסאק".
מיקומי שיא

|   ‏‏‏  מצעדים שבועיים (2021–2022)> מדינה |   ‏‏‏  מצעדים שבועיים (2021–2022)> מצעד |   ‏‏‏  מצעדים שבועיים (2021–2022)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  אורוגוואי | מוניטור לטינו | 20 |
|  איסלנד | הפלייליסט | 3 |
|  איטליה | מצעד האלבומים האיטלקי | 1 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1 |
|  גרמניה | GfK – טופ 100 | 1 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 1 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 1 |
|  יוון | IFPI Greece | 9 |
|  יפן | אוריקון | 9 |
|  יפן | מצעד האלבומים החמים | 4 |
|  ליטא | AGATA | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  סלובקיה | ČNS IFPI | 1 |
|  ספרד | PROMUSICAE | 1 |
|  סקוטלנד | מצעד האלבומים הסקוטי | 1 |
|  פולין | ZPAV | 3 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 2 |
|  פלנדריה | אולטראטופ 50 | 2 |
|  צ'כיה | ČNS IFPI | 1 |
|  צרפת | SNEP | 1 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |
מיקומי שיא > מצעדי סוף שנה

|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 6 |
|  אירלנד | מצעד האלבומים האירי | 5 |
|  נורווגיה | VG-lista | 36 |
|  ניו זילנד | המצעד הניו זילנדי הרשמי | 18 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 72 |
|  הממלכה המאוחדת | מצעד האלבומים הבריטי | 19 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  צרפת | SNEP | 109 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| אוסטריה (IFPI Austria) | פלטינה ×2 | 30,000 |
| ברזיל (Pro-Música Brasil) | פלטינה | 40,000 |
| קנדה (Music Canada) | פלטינה ×4 | 320,000 |
| דנמרק (IFPI Danmark) | פלטינה ×2 | 40,000 |
| צרפת (SNEP) | פלטינה ×3 | 300,000 |
| גרמניה (BVMI) | זהב | 100,000 |
| איטליה (FIMI) | פלטינה | 50,000 |
| ניו זילנד (RMNZ) | פלטינה ×3 | 45,000 |
| פולין (ZPAV) | פלטינה ×2 | 40,000 |
| פורטוגל (AFP) | זהב | 7,500 |
| סינגפור (RIAS) | זהב | 5,000 |
| ספרד (PROMUSICAE) | זהב | 20,000 |
| הממלכה המאוחדת (BPI) | פלטינה ×3 | 1,020,421 |
| ארצות הברית (RIAA) | פלטינה | 1,000,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 29 באוקטובר 2021 | תקליט • תקליטור • הורדה דיגיטלית • סטרימינג | אסיילום • אטלנטיק |  |
From Zero

From Zero הוא אלבום האולפן השמיני של להקת הרוק האמריקאית לינקין פארק. האלבום יצא לאור ב-15 בנובמבר 2024, על ידי חברות התקליטים וורנר רקורדס ו-Machine Shop רקורדס. זהו אלבום האולפן הראשון של ההרכב מאז צאת One More Light‏ (2017), והראשון שבו מופיעה הזמרת אמילי ארמסטרונג מההרכב Dead Sara כסולנית, כמו גם המתופף קולין בריטן, לאחר מותו של הסולן המשותף צ'סטר בנינגטון ב-2017, ועזיבתו של המתופף והחבר המייסד רוב בורדון.
רקע והכרזה

באפריל 2024, דיווח מגזין בילבורד ש-WME קיבלה הצעות לסיבוב הופעות פוטנציאלי של לינקין פארק ואופציה להופעות נוספות בפסטיבלים בשנת 2025. ההרכב המוצע כלל את מייק שינודה, בראד דלסון, דייב פרל וסולנית ללא שם במקום צ'סטר בנינגטון. מאוחר יותר באוגוסט השיקה הלהקה ספירה לאחור מסתורית של 100 שעות ללא כל הסבר. לאחר שהספירה לאחור הגיעה לאפס, הלהקה פרסמה הצהרה המרמזת על הודעה גדולה, וכתבה: "זה רק עניין של זמן". הלהקה חשפה גם אירוע בן חמש שעות ב-5 בספטמבר בלוס אנג'לס עבור חברי "Linkin Park Underground", מועדון המעריצים הרשמי של הלהקה.
ב-5 בספטמבר הכריז ההרכב על צאת האלבום From Zero עם יציאת הסינגל המוביל שלה, "The Emptiness Machine". במקביל, חשפו ההרכב כי אמילי ארמסטרונג תהיה הסולנית החדש של הלהקה, כאשר קולין בריטן יהיה המתופף לאור עזיבתו של בורדון. כמו כן נחשף סיבוב הופעות של שישה תאריכים בזירה על פני ארבע יבשות לתמיכה באלבום.
ביקורות

בסקירת אלבום שפורסמה ב"בילבורד" נכתב כי אמילי ארמסטרונג מציגה באלבום את יכולות השירה הייחודיות שלה, שמזכירות לעיתים את צ'סטר בנינגטון, אך מוסיפות שכבות חדשות לסאונד של הלהקה. בנוסף, נכתב כי מייק שינודה נשמע רענן ואנרגטי, עם שילוב של ראפ, שירה וצעקות שמשקפים את הפוטנציאל החדש של הלהקה.
רשימת רצועות

| From Zero> מס' | From Zero> שם | From Zero> משך | From Zero>  | From Zero>  | From Zero>  | From Zero>  | From Zero>  | From Zero>  | From Zero>  |
| --- | --- | --- | --- | --- | --- | --- | --- | --- | --- |
| 1. | From Zero (Intro)  | 0:22 |  |  |  |  |  |  |  |
| 2. | The Emptiness Machine  | 3:10 |  |  |  |  |  |  |  |
| 3. | Cut the Bridge  | 3:48 |  |  |  |  |  |  |  |
| 4. | Heavy Is the Crown  | 2:47 |  |  |  |  |  |  |  |
| 5. | Over Each Other  | 2:50 |  |  |  |  |  |  |  |
| 6. | Casualty  | 2:20 |  |  |  |  |  |  |  |
| 7. | Overflow  | 3:31 |  |  |  |  |  |  |  |
| 8. | Two Faced  | 3:03 |  |  |  |  |  |  |  |
| 9. | Stained  | 3:05 |  |  |  |  |  |  |  |
| 10. | IGYEIH  | 3:29 |  |  |  |  |  |  |  |
| 11. | Good Things Go  | 3:29 |  |  |  |  |  |  |  |
| משך כולל: | משך כולל: | 31:54 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 2 |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  צרפת | SNEP | 35 |
היסטוריית יציאות לאור

| אזור | תאריך יציאה | פורמט (ים) | חברת תקליטים | הערות |
| --- | --- | --- | --- | --- |
| כלל העולם | 15 בנובמבר 2024 | הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטורים | וורנר • Machine Shop רקורדס |  |
הערות שוליים

↑  Singer, Quentin Thane (5 בספטמבר 2024). "Linkin Park Is Back With A New Singer & Brand New Single, "The Emptiness Machine"". Forbes. נבדק ב-6 בספטמבר 2024. {{cite web}}:  (עזרה)
↑  Lipshutz, Jason (5 בספטמבר 2024). "Inside Linkin Park's Secret Comeback". Billboard. נבדק ב-6 בספטמבר 2024. {{cite web}}:  (עזרה)
↑  DiVita, Joe (5 בספטמבר 2024). "Linkin Park Announce 2024 Album 'From Zero' – First With Singer Emily Armstrong". Loudwire. נבדק ב-6 בספטמבר 2024. {{cite web}}:  (עזרה)
↑  Wilson-Taylor, James (5 בספטמבר 2024). "Linkin Park Return: New Album 'From Zero', New Band Members & Tour Dates". Rock Sound. נבדק ב-6 בספטמבר 2024. {{cite web}}:  (עזרה)
↑  Brooks, Dave (30 באפריל 2024). "Linkin Park Considering 2025 Reunion Tour With New Vocalist". Billboard. נבדק ב-1 במאי 2024. {{cite journal}}:  (עזרה)
↑  Peters, Mitchell (24 באוגוסט 2024). "Linkin Park Launches Mysterious 100-Hour Countdown Timer Amid New Vocalist Rumors". Billboard. ארכיון מ-26 באוגוסט 2024. נבדק ב-26 באוגוסט 2024. {{cite journal}}:  (עזרה)
↑  Carter, Emily (28 באוגוסט 2024). "Linkin Park's countdown ends, band tease that "It's only a matter of time…"". Kerrang!. ארכיון מ-29 באוגוסט 2024. נבדק ב-4 בספטמבר 2024. {{cite web}}:  (עזרה)
↑  Garcia, Thania (2024-09-05). "Linkin Park Selects Emily Armstrong From Rock Band Dead Sara as New Singer, Reveals Tour and Album 'From Zero'". Variety (באנגלית אמריקאית). נבדק ב-2024-09-05.
↑  Paul, Larisha (2024-09-05). "Linkin Park Unveil Emily Armstrong as New Co-Vocalist, Announce 2024 World Tour and Album". Rolling Stone (באנגלית אמריקאית). נבדק ב-2024-09-05.
↑  Singer, Quentin Thane. "Linkin Park Is Back With A New Singer & Brand New Single, "The Emptiness Machine"". Forbes (באנגלית). נבדק ב-2024-09-05.
↑  Garcia, Thania (5 בספטמבר 2024). "Linkin Park Selects Emily Armstrong From Rock Band Dead Sara as New Singer, Reveals Tour and Album 'From Zero'". Variety. נבדק ב-6 בספטמבר 2024. {{cite web}}:  (עזרה)
↑  Jason Lipshutz, Linkin Park’s ‘From Zero’: All 11 Tracks Ranked, Billboard, ‏2024-11-15 (באנגלית אמריקאית)
↑  Rosalie Cabison, Billboard 200™, Billboard, ‏2013-01-02 (באנגלית אמריקאית)
↑  Top Albums, SNEP (ב־)
↑ Release formats for From Zero on September 5, 2024:
"From Zero". Apple Music (US). 5 בספטמבר 2024. נבדק ב-5 בספטמבר 2024. {{cite web}}:  (עזרה)
| --- | --- |
בקרת זהויות :  MusicBrainz release group: a3159fb4-2ad3-4678-ba51-36fbc8b8430d
אוון צ'מברלין

| --- | --- |

 לידה:  10 ביולי 1920 סן פרנסיסקו, ארצות הברית 
 פטירה:  28 בפברואר 2006 (בגיל 85) ברקלי, ארצות הברית 
 ענף מדעי:  פיזיקה
 מקום מגורים:  ארצות הברית
 מקום קבורה:  בית הקברות מאונטן ויו 
 מקום לימודים:  דארטמות' קולג'  אוניברסיטת שיקגו  Germantown Friends School 
 מנחה לדוקטורט:  אנריקו פרמי 
 מוסדות:  אוניברסיטת הרווארד  אוניברסיטת קליפורניה בברקלי 
 תלמידי דוקטורט:  David D. Clark 
 פרסים והוקרה:  מלגת גוגנהיים  פרס נובל לפיזיקה (1959)  עמית החברה הפיזיקלית האמריקאית 
 תרומות עיקריות
 גילוי האנטיפרוטון
 
אוון צ'מברלין (באנגלית: Owen Chamberlain;‏ 10 ביולי 1920 – 28 בפברואר 2006) היה פיזיקאי אמריקאי, חתן פרס נובל לפיזיקה לשנת 1959, יחד עם אמיליו סגרה, על גילוי האנטיפרוטון.
צ'מברלין נולד בסן פרנסיסקו, קליפורניה שבארצות הברית וסיים את לימודיו התיכוניים בפילדלפיה בשנת 1937. למד פיזיקה בדארטמות' קולג' ובאוניברסיטת קליפורניה בברקלי. ב-1942 הצטרף לפרויקט מנהטן, ושנה לאחר מכן נישא לביאטריס, ולזוג נולדו ארבעה ילדים. הוא התאלמן מביאטריס בשנת 1988.
ב-1946, לאחר מלחמת העולם השנייה, המשיך בלימודי הדוקטורט באוניברסיטת שיקגו, בהדרכת הפיזיקאי אנריקו פרמי. קיבל תואר דוקטור בשנת 1949.
ב-1959 זכה בפרס נובל לפיזיקה, יחד עם אמיליו סגרה, על גילוי האנטיפרוטון.
צ'מברלין היה גם פעיל פוליטי בנושאי שלום וצדק חברתי, ולא אחת התבטא נגד מלחמת וייטנאם.
הוא אובחן כחולה במחלת פרקינסון בשנת 1985, וב-1989 פרש מהוראה. נפטר בברקלי מסיבוכים של המחלה.
אריך סגל

| --- | --- |

 לידה:  16 ביוני 1937 ברוקלין, ניו יורק, ארצות הברית 
 פטירה:  17 בינואר 2010 (בגיל 72) לונדון, הממלכה המאוחדת 
 מדינה:  ארצות הברית 
 מקום קבורה:  Golders Green Jewish Cemetery 
 מקום מגורים:  לונדון 
 מקום לימודים:  אוניברסיטת הרווארד, תיכון מידווד, הרווארד קולג' 
 שפות היצירה:  אנגלית 
 יצירות בולטות:  סיפור אהבה 
 פרסים והוקרה:  מלגת גוגנהיים (1968) 
 
אריך וולף סגל (Erich Wolf Segal;‏ 16 ביוני 1937, ברוקלין – 17 בינואר 2010, לונדון) היה סופר, מחזאי, תסריטאי, עורך וחוקר ספרות יהודי-אמריקאי.
חייו

סגל נולד וגדל בברוקלין, ניו יורק, בן לרב. סגל למד בתיכון מידווד, ונסע בקיץ לשווייץ להשתתף בקורסי קיץ. לאחר שסיים את התיכון כתלמיד מצטיין הוא התקבל לאוניברסיטת הרווארד, וסיים את לימודיו בה בהצלחה. ב-1958 נבחר למשורר השכבה באוניברסיטה ולסלטוטוריאן (התלמיד השני בהצטיינותו) בלטינית. הוא המשיך בלימודיו בהארוורד וקיבל דוקטורט בספרות השוואתית ב-1965.
לאחר לימודיו קיבל משרת פרופסור עוזר באוניברסיטת ייל, וקודם לפרופסור חבר כעבור מספר שנים. הוא הוציא לאור את הספר העיוני "צחוק רומאי: הקומדיה של פלאוטוס" על מחזאי הקומדיות הרומאי טיטוס מאקיוס פלאוטוס אשר זכה לביקורות חיוביות.
בד בבד עם הקריירה האקדמית שלו עסק ביצירת תרבות פופולרית. הוא החל לכתוב מחזות עוד בהיות בהארוורד, ומחזה שלו הוצג ב"אוף ברודוויי" 39 פעמים. הוא היה שותף לכתיבת התסריט של הסרט "צוללת צהובה" (Yellow Submarine) של החיפושיות, מה שהקנה לו פרסום רב. הוא כתב מספר תסריטים לסרטים כושלים מבחינה מסחרית ומבחינת הביקורת, בהם הסרט R. P. M. בכיכובו של אנתוני קווין.
להצלחה מסחרית זכה לאחר שפרסם את הרומן "Love Story" כתסריט שפורסם תחילה כספר ביום ולנטיין בפברואר 1970. הספר היה לרב-המכר הגדול ביותר של שנות השבעים ותורגם ליותר משלושים שפות. סרט הקולנוע שהופק באולפני פארמונט יצא לאקרנים בסוף 1970, בכיכובם של ראיין אוניל ואלי מק'גרו, עם פסקול מאת פרנסיס לה. הסרט, ששמו כשם הספר, זכה לפופולריות עצומה, ובפרסי אוסקר וגלובוס הזהב, והוא מהסרטים האמריקניים הנצפים ביותר, שבעקבותיו כתב סגל את רומן וסרט ההמשך Oliver's Story.
ב-1972 החליטה אוניברסיטת ייל שלא להעניק לסגל קביעות וקידום לפרופסור מלא.
סגל פרסם מאמרים אקדמיים במסגרת עבודתו באוניברסיטת ייל. כמו כן הוא כיהן כפרופסור אורח באוניברסיטת מינכן, אוניברסיטת פרינסטון ובדארטמות' קולג'. ב-2001 יצא לאור ספרו "מות הקומדיה", העוסק בתולדות הקומדיה מיוון הקדומה ועד זמננו.
היה נשוי לקארן ג'יימס מאז 1975 ולהם שתי בנות.
לאחר שסבל כשלושים שנה ממחלת פרקינסון, נפטר סגל ב-17 בינואר 2010 מהתקף לב, ונקבר בלונדון.
מיצירותיו המפורסמות

רופאים
צוללת צהובה
סיפור אהבה
סיפורו של אוליבר (המשך ל"סיפור אהבה"), תורגם לעברית על ידי אבירמה גולן ב-1978.
גבר אישה וילד
מעשים של אמונה
פגישת מחזור
פרסים
אהבה יחידה
הערות שוליים

↑  Erich Segal: Does He Have A Choice?
↑  Erich Segal Denied Tenure as Yale Professor
↑  נתן שחם, ספרים חדשים, מעריב, 24 בפברואר 1978
| --- | --- |
בקרת זהויות :  NLI: 987007267806505171  PLWABN: 9810605105805606  BIBSYS: 90096143  BNE: XX1014563  BnF: cb11924293m (data)  CANTIC: a11858539  CiNii: DA01850033  GND: 118819887  ICCU: CFIV007727  ISNI: 0000 0001 2146 1752  LCCN: n80020781  LNB: 000020063  NDL: 00456010  NKC: jn19990007411  NLA: 35487843  NLG: 109580  NLK: KAC199624776  NSK: 000054845  NTA: 069828989  RERO: 02-A003818218  SELIBR: 170448  SNAC: w6mw3prn  SUDOC: 027130444  Trove: 970999  VIAF: 103647202   WorldCat (עם VIAF): 103647202 
ערך זה הוא קצרמרבנושא אישים. אתם מוזמנים לתרום לוויקיפדיה ו.
1989 (אלבום)

1989 הוא אלבום האולפן החמישי של הזמרת-יוצרת האמריקאית טיילור סוויפט שיצא ב-27 באוקטובר 2014, דרך חברת התקליטים ביג משין רקורדס.
סוויפט החלה לתכנן את הפרויקט שלה ב-2013 והמשיכה לעבוד עליו גם ב-2014, במהלכן שיתפה פעולה עם מספר מפיקים כגון מקס מרטין ושלבאק. מאמציהם הביאו לאלבום הפופ "הרשמי" הראשון של סוויפט, שמייצג התרחקות מוזיקלית מסגנון הקאנטרי פופ שעסקה בו בעבר. נכון ל-8 במרץ 2015, עקף האלבום את המכירות המצטברות של שני האלבומים הקודמים של סוויפט, בארצות הברית, עם יותר מ-4.5 מיליון עותקים נמכרים.
הסינגל הראשון מתוך האלבום, "Shake It Off" יצא ב-18 באוגוסט 2014. הוא דורג במקום הראשון במצעד הפזמונים האמריקאי בילבורד הוט 100, והפך לשיר השני של סוויפט שמגיע למקום הראשון במצעד זה. הסינגל השני מתוך האלבום, "Blank Space" יצא ב-10 בנובמבר וגם הוא הגיע למקום הראשון במצעד הבילבוד הוט 100. הסינגל השלישי מתוך האלבום הוא השיר "Style" שהגיע למקום ה-6 בבילבורד הוט 100. הסינגל הרביעי מתוך האלבום, "Bad Blood", כלל שיתוף פעולה עם הראפר קנדריק לאמאר והגיע גם כן למקום הראשון במצעד הבילבורד הוט 100. האלבום זכה בפרס גראמי לאלבום השנה.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2014, וסיכום האלבומים של העשור השני. כתב העת The A.V. Club דירג את האלבום במקום ה-4 ברשימתם "50 האלבומים האהובים ביותר של העשור השני". בשנת 2020 האלבום דורג במקום ה-393 ברשימת 500 האלבומים הגדולים בכל הזמנים של מגזין הרולינג סטון. כתב העת בילבורד דירג את האלבום במקום ה-19 ברשימתם "100 האלבומים הטובים ביותר של העשור השני". בשנת 2019, מגזין הגרדיאן דירג את האלבום במקום ה-89 ברשימת "100 האלבומים הטובים ביותר של המאה ה-21". בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-19.
מגזין The Sydney Morning Herald ערך את רשימת "10 האלבומים הטובים ביותר של העשור", ומיקם את האלבום במקום הראשון בשנת 2015.
ב-27 באוקטובר 2023, כ-9 שנים בדיוק לאחר יציאת האלבום, הוציאה סוויפט את ההקלטה המחודשת של האלבום 1989 (Taylor's Version) בעקבות המחלוקת על המאסטרים שלה.